gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3722, del 03-04-2000 (2000/2533)

ACORD de 28 de març de 2000, del Govern Valencià, pel qual queda assabentat de la liquidació del pressupost de la Generalitat Valenciana de 1999 i autoritza la Conselleria d'Economia i Hisenda a proposar les mesures pressupostàries necessàries a fi de complir amb el principi d'equilibri pressupostari.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3722

Data del DOGV
:   03-04-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/2533


Data del document
:   28-03-2000

Organisme emissor
:   Conselleria d'Economia i Hisenda

Tipus de document
:   Acord

Descriptors 

:   * liquidació de despeses
    * pressupost

ACORD de 28 de març de 2000, del Govern Valencià, pel qual queda assabentat de la liquidació del pressupost de la Generalitat Valenciana de 1999 i autoritza la Conselleria d'Economia i Hisenda a proposar les mesures pressupostàries necessàries a fi de complir amb el principi d'equilibri pressupostari. [2000/X2533]
  
El Govern Valencià, en la reunió del dia 28 de març de 2000, adoptà l'acord següent:
  
La Intervenció General de la Generalitat Valenciana, com a centre directiu de la comptabilitat pública, ha practicat la liquidació del pressupost de l'exercici 1999, com a fase prèvia per a la formalització del Compte General que s'haurà de retre en els termes previstos en la legislació vigent.
  
La liquidació del pressupost de 1999 esmentada presenta un resultat ajustat negatiu per import de ?28.245.497.075 pessetes, considerant l'import de les desviacions per despeses amb finançament afectat, que ascendeixen a 35.773.825.882 pessetes.
  
A aquest efecte, a proposta del conseller d'Economia i Hisenda, el Govern Valencià
  
ACORDA
  
Primer
  
Quedar assabentat de la liquidació del pressupost de la Generalitat Valenciana de l'any 1999, recollida en l'annex I que s'hi adjunta, de la qual es desprèn un resultat ajustat negatiu de deu mil dos-cents setanta-vuit milions sis-centes trenta mil set-centes vint-i-quatre pessetes (-10.292.038.277 pessetes).
  
Segon
  
A fi de complir el principi d'equilibri pressupostari, es faculta la Conselleria d'Economia i Hisenda a adoptar, durant el present exercici, les mesures pressupostàries necessàries per a aquesta finalitat
  
València, 28 de març de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO
Diari Oficial de la Generalitat Valenciana


Sumari del DOGV 3659, del 04-01-2000 (1999/10614)

Informació pública del projecte d'urbanització del sector 5.
------------------------------------------------------------

### Dades del document

Número de DOGV
:   3659

Data del DOGV
:   04-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/10135


Organisme emissor
:   Ajuntament de Paterna

Tipus de document
:   Anunci

Informació pública del projecte d'urbanització del sector 5. [1999/S10696]
  
Aquesta Alcaldia, mitjançant Decret número 3.633, de 9 de desembre de 1999, ha resolt:
  
Sotmetre a informació pública el projecte d'urbanització del sector 5, presentat per la Inmobiliaria Guadalmedina, SA, de conformitat i als efectes previstos en l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
La qual cosa s'exposa al públic, d'acord amb el que disposa l'article 46 de la Llei Reguladora de l'Activitat Urbanística, abans esmentada, i s'adverteix de la possibilitat de formular al·legacions pel termini de 20 dies hàbils, comptats des de la publicació d'aquest edicte al Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3860, del 19-10-2000 (2000/8306)

Notificació de la Resolució de la Direcció Territorial de Benestar Social d'Alacant, de data 07.06.2000.
--------------------------------------------------------------------------------------------------------

### Dades del document

Número de DOGV
:   3860

Data del DOGV
:   19-10-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8306


Organisme emissor
:   Conselleria de Benestar Social

Tipus de document
:   Anunci

Notificació de la Resolució de la Direcció Territorial de Benestar Social d'Alacant, de data 07.06.2000. [2000/M8306]
  
Per no haver-se pogut practicar la notificació personal a l'interessat, de l'acte administratiu que a continuació s'indica, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè l'interessat puga tindre coneixement íntegre de l'acte i quede constància de tal coneixement, podrà comparéixer en el termini de 10 dies, des de la publicació d'aquest anunci en el DOGV, en la seu de la Direcció Territorial de Benestar Social, Secció de Menors, sítia al carrer de Fernando Madroñal, 52, d'Alacant ,de 10.00 a 14.00 hores.
  
Expedient número: 420/2000.
  
Interessats: Francisco Bernabé Miralles.
  
Últim domicili conegut: passeig de las Naciones II, número 39, fase I, baix 2, Torrevieja (Alacant).
  
Resolució de la Direcció Territorial de Benestar Social d'Alacant, de data 07.06.00, en la qual s'adopten els acords:
  
- Declaració de situació legal de desemparament del seu fill menor: M.Y.V.A.
  
- Ingrés en el centre de recepció.
  
Contra aquesta resolució, els interessats podran interposar recurs davant l'ordre jurisdiccional civil, d'acord amb l'establit en la Llei d'Enjudiciament Civil i segons el que disposa la disposició addicional primera de la Llei Orgànica 1/1996, de 15 de gener, de Protecció Jurídica del Menor.
  
Alacant, 3 d'octubre de 2000.- El director territorial de Benestar Social: Alberto Martínez Díaz.
Diari Oficial de la Generalitat Valenciana


Sumari del DOGV 3874, del 09-11-2000 (2000/8839)

Informació pública del projecte de reparcel·lació forçosa del sector PE/APA/7 «Bon Hivern», d'Alacant.
------------------------------------------------------------------------------------------------------

### Dades del document

Número de DOGV
:   3874

Data del DOGV
:   09-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8839


Organisme emissor
:   Ajuntament d'Alacant

Tipus de document
:   Anunci

Informació pública del projecte de reparcel·lació forçosa del sector PE/APA/7 «Bon Hivern», d'Alacant. [2000/S8839]
  
La mercantil Alcampo, SA, adjudicatària del programa d'actuació integrada del sector PE/APA/7 «Bon Hivern», fent ús de les facultats que l'article 66.2.A de la Llei 6/1994, de la Generalitat Valenciana, Reguladora de l'Activitat Urbanística (LRAU), confereix a l'urbanitzador, ha presentat un projecte de reparcel·lació forçosa, per a la seua tramitació de conformitat amb el que estableix l'article 69 de l'esmentat text legal.
  
La tramitació dels expedients de reparcel·lació forçosa consisteix, en essència, en la submissió del projecte a informació pública, convocada en aquestes condicions de publicitat, forma i termini que regulen els articles 46.1 i 3 o 48 de la Llei Reguladora de l'Activitat Urbanística; sol·licitud de certificació registral de domini i càrregues; i aprovació administrativa.
  
D'acord amb tot això, el regidor delegat d'Urbanisme, per delegació de l'alcalde president, ha resolt:
  
Sotmetre a exposició pública el projecte de reparcel·lació forçosa del sector PE/APA/7 «Bon Hivern», per termini de 20 dies, durant el qual podran presentar-se al·legacions.
  
L'expedient es troba a disposició dels interessats a l'Oficina Municipal d'Informació Urbanística d'aquest ajuntament, situada al carrer de Sant Nicolau número 2, de 10.00 a 14.00 hores.»
Diari Oficial de la Generalitat Valenciana


Sumari del DOGV 3698, del 29-02-2000 (2000/1402)

Informació pública de l’extracte de la convocatòria de dues places d’administratiu d’administració general.
-----------------------------------------------------------------------------------------------------------

### Dades del document

Número de DOGV
:   3698

Data del DOGV
:   29-02-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/1402


Data del document
:   14-02-2000

Organisme emissor
:   Ajuntament de Cocentaina

Tipus de document
:   Convocatòria

Descriptors 

:   * Cocentaina
    * administració local
    * professió administrativa
    * concurs administratiu

Informació pública de l'extracte de la convocatòria de dues places d'administratiu d'administració general. [2000/S1402]
  
Es fa saber que, en la Comissió de Govern de data 8 de febrer de 2000, s'han aprovat les bases que han de regir la provisió en propietat, per promoció interna, mitjançant el sistema de concurs oposició, de dues places d'administratiu d'administració general.
  
El termini de presentació d'instàncies serà de 20 dies naturals a partir de l'endemà de la inserció d'aquest anunci en el Boletín Oficial del Estado.
Diari Oficial de la Generalitat Valenciana


Sumari del DOGV 3881, del 20-11-2000 (2000/9141)

Resolució de 18 d'octubre de 2000, de l'Ajuntament de la Vall d'Uixó (Castelló), per la qual es fa públic el nomenament de dos funcionaris.
-------------------------------------------------------------------------------------------------------------------------------------------

### Dades del document

Número de DOGV
:   3881

Data del DOGV
:   20-11-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/9141


Organisme emissor
:   Ajuntament de la Vall d'Uixó

Tipus de document
:   Resolució

Resolució de 18 d'octubre de 2000, de l'Ajuntament de la Vall d'Uixó (Castelló), per la qual es fa públic el nomenament de dos funcionaris. [2000/F9141]
  
En compliment del que s'estableix en l'article 11.3 del Reial Decret 33/1999, es fa públic que per resolucions d'aquest ajuntament números 98, de 18 de gener, i 1.625, de 22 de setembre de 2000, s'ha efectuat el nomenament dels funcionaris Alberto Cabeza Ruano, amb document nacional d'identitat número 96361941, com a intendent principal, cap de la Policia Local, amb efectes de 20 de gener de 2000, i José Salvador Bartolomé Martínez, amb document nacional d'identitat número 28984929, com a agent de la Policia Local, amb efectes des de l'1 d'octubre de 2000.
Diari Oficial de la Generalitat Valenciana


Sumari del DOGV 3761, del 31-05-2000 (2000/4166)

Informació pública del programa d'actuació integrada de la unitat d'execució núm. 1/2000, denominada Carlos Arniches.
---------------------------------------------------------------------------------------------------------------------

### Dades del document

Número de DOGV
:   3761

Data del DOGV
:   31-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/4166


Organisme emissor
:   Ajuntament d'Ondara

Tipus de document
:   Anunci

Informació pública del programa d'actuació integrada de la unitat d'execució núm. 1/2000, denominada Carlos Arniches. [2000/X4166]
  
Per acord del ple de l'Ajuntament d'Ondara del dia 4 de maig de 2000, s'ha disposat sotmetre a informació pública la proposta de programa, de l'actuació integrada de la unitat d'execució núm. 1/2000 denominada Carlos Arniches, segons projecte de l'Arquitecte En Josep Ivars i Pérez, elaborats d'ofici per a la gestió directa de l'actuació d'acord amb el que disposa l'article 46.1 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
La documentació aprovada consta d'una memòria de programa, delimitació de la unitat d'execució, i proposició econòmica financera, projecte d'urbanització i projecte de reparcel·lació.
  
Segons el que disposa l'article 46.3 de l'esmentada llei, se sotmet la proposta de programa, el projecte de reparcel·lació i projecte d'urbanització, a informació pública, per termini de 20 dies hàbils, comptats a partir del dia següent a la publicació d'aquest anunci en el Diari Oficial de la Generalitat Valenciana; durant aquest termini qualsevol interessat podrà consultar la documentació i formular les al·legacions o alternatives tècniques que considere convenients. La dita documentació es troba dipositada en la Secretaria General de l'Ajuntament d'Ondara.
  
Així mateix, durant el període de cinc dies hàbils, comptats a partir del venciment del termini anterior, podran presentar-se les proposicions jurídiques econòmiques de les distintes alternatives tècniques que optaren a l'adjudicació del programa, a no ser que durant els 10 primers dies d'informació pública, alguna persona es comprometa a presentar una alternativa tècnica substancialment distinta a la inicial i en preste caució en la quantia que es determine. En aquest cas, la pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà als qui, per desconèixer-la, presenten pliques prematurament.
Diari Oficial de la Generalitat Valenciana


Sumari del DOGV 3683, del 08-02-2000 (2000/856)

Licitació per a la contractació per procediment obert i subhasta de les obres d’urbanització espai lliure El Salvador.
----------------------------------------------------------------------------------------------------------------------

### Dades del document

Número de DOGV
:   3683

Data del DOGV
:   08-02-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/856


Data del document
:   21-01-2000

Organisme emissor
:   Ajuntament d'Ontinyent

Tipus de document
:   Anunci

Descriptors 

:   * Ontinyent
    * contracte d'obres

Licitació per a la contractació per procediment obert i subhasta de les obres d'urbanització espai lliure El Salvador. [2000/S856]
  
1. Entitat adjudicadora
  
Organisme: Ajuntament d'Ontinyent.
  
Dependència que tramita l'expedient: Departament de Béns i Contractació.
  
2. Objecte del contracte
  
Descripció de l'objecte: obres d'urbanització espai lliure El Salvador.
  
Lloc d'execució: Ontinyent.
  
Termini d'execució: 5 mesos.
  
3. Tramitació, procediment i forma d'adjudicació
  
Tramitació: ordinària.
  
Procediment: obert.
  
Forma: subhasta.
  
4. Pressupost base de licitació
  
Import total: 02.408.789 pessetes (176.896,92 euros), IVA inclòs, a la baixa.
  
5. Garanties
  
Provisional: no procedeix.
  
Definitiva: 1.177.326 pessetes (7.075,88 euros).
  
6. Obtenció de documentació i informació
  
Entitat: Ajuntament d'Ontinyent, Departament de Béns i Contractació.
  
Domicili: c/ Regall, 1
  
Localitat: 46506 Ontinyent
  
Telèfon: 03 914 57 66
  
Fax: 962 91 82 02
  
Data termini d'obtenció de documentació i informació: vint-i-sis dies naturals següents a la publicació d'aquest edicte en el Diari Oficial de la Generalitat Valenciana.
  
7. Documents específics del contractista
  
Classificació. (grups, subgrups i categoria): grup G, subgrup 6, categoria c). Grup I, subgrup 1, categoria b). Grup K, subgrup 6, categoria a).
  
Altres requisits: no n'hi ha.
  
8. Presentació de les ofertes o de les sol·licituds de participació
  
Data termini de presentació: vint-i-sis dies naturals següents a la data de publicació d'aquest anunci en el Diari Oficial de la Generalitat Valenciana (de 09.00 a 14.00 hores). Si l'últim dia fora festiu o dissabte, es traslladarà al dia hàbil següent.
  
Documentació a presentar:
  
Sobre A: proposició econòmica.
  
Sobre B: documents generals.
  
Ambdós en la forma determinada en el plec de clàusules administratives particulars.
  
Lloc de presentació: Departament de Béns i Contractació.
  
9. Obertura d'ofertes:
  
Entitat: Ajuntament d'Ontinyent.
  
Data: cinquè dia hàbil següent a l'obertura dels sobres B, si coincideix en dissabte es prorrogarà fins el primer dia hàbil següent.
  
Hora: 12.00.
  
10. Altres informacions
  
Despeses dels anuncis: a càrrec de l'adjudicatari.
  
Exposició del plec de clàusules administratives particulars: podran presentar-se reclamacions contra el plec durant els 8 dies hàbils següents a la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3862, del 23-10-2000 (2000/8206)

Informació pública de l'estudi de detall de la senyalització d'alineacions a la plaça de la Font de Borriol.
------------------------------------------------------------------------------------------------------------

### Dades del document

Número de DOGV
:   3862

Data del DOGV
:   23-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8206


Organisme emissor
:   Ajuntament de Borriol

Tipus de document
:   Anunci

Informació pública de l'estudi de detall de la senyalització d'alineacions a la plaça de la Font de Borriol. [2000/A8206]
  
Mitjançant el Decret de l'Alcaldia amb número 140/2000, de data 3 d'octubre de 2000, es va resoldre admetre a tràmit l'estudi de detall redactat per l'arquitecte José Pitart Martí de senyalització d'alineacions a la plaça de la Font de Borriol, presentat pel senyor Fernando Gonzalbo Escrig, en representació de la senyora Concepción Gonzalbo Bernat, de conformitat amb el que preceptua l'article 24 de les normes subsidiàries de Borriol i l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
D'acord amb l'article 46 de l'esmentada Llei 6/1994, de 15 de novembre, se sotmet l'expedient al tràmit d'informació pública durant el termini de 20 dies, comptadors des de la publicació d'aquest edicte en el Diari Oficial de la Generalitat Valenciana, durant el qual les persones interessades podran consultar l'expedient a les oficines municipals.
Diari Oficial de la Generalitat Valenciana


Sumari del DOGV 3881, del 20-11-2000 (2000/9257)

Expedient número 2000/13. Homologació de preus i proveïdors per al subministrament, en règim de lloguer, de grups electrògens amb destinació a Televisió Autonòmica Valenciana, SA.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   3881

Data del DOGV
:   20-11-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/9257


Data del document
:   10-11-2000

Organisme emissor
:   Radiotelevisió Valenciana (RTVV)

Tipus de document
:   Anunci

Descriptors 

:   * contracte de subministraments
    * televisió

Expedient número 2000/13. Homologació de preus i proveïdors per al subministrament, en règim de lloguer, de grups electrògens amb destinació a Televisió Autonòmica Valenciana, SA. [2000/A9257]
  
1. Entitat adjudicadora
  
a) Organisme: Televisió Autonòmica Valenciana, SA.
  
b) Dependència que tramita l'expedient: Unitat de Compres RTVV.
  
c) Número d'expedient: 2000/13.
  
2. Objecte del contracte
  
a) Descripció de l'objecte: homologació de preus i proveïdors per al subministrament, en règim de lloguer, de grups electrògens amb destinació a Televisió Autonòmica Valenciana, SA (TVV), ref. 2000/13.
  
d) Lloc d'entrega: d'acord amb necessitats TAV, SA. (vegeu plec).
  
e) Termini d'entrega: d'acord amb necessitats TAV, SA.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: procediment negociat.
  
4. Pressupost base de licitació
  
Preu base de referència a la baixa (vegeu plec).
  
5. Garanties
  
Fiança provisional: no.
  
6. Obtenció de documentació i informació
  
Plec de condicions aprovat:
  
a) Entitat: Televisió Autonòmica Valenciana, SA.
  
b) Domicili: PG accés Ademús, s/n.
  
c) Localitat i codi postal: 46379 Burjassot (València).
  
d) Telèfon: 85 727 22 55.
  
e) Telefax: 96 318 35 55- 318 30 01.
  
f) La data límit d'obtenció de documents i informació: plec disponible des de l'endemà de la publicació d'aquest anuncio fins a la data de finalització d'ofertes, a la Recepció de RTVV, de 09.00 a 15.00 hores.
  
8. Presentació de les ofertes (vegeu plec).
  
a) Data límit de presentació: 05.12.2000, fins a les 14.00 hores.
  
c) Lloc de presentació: registre d'entrada de RTVV, adreça més amunt indicada.
  
d) Termini durant el qual el licitador estarà obligat a mantenir la seua oferta: mínim 3 mesos.
  
9. Obertura de les ofertes, acte públic a l'adreça més amunt indicada
  
d) Data: 12.12.2000.
  
e) Hora: 12.00 hores.
  
11. Despeses d'anuncis
  
A càrrec de l'adjudicatari.
Diari Oficial de la Generalitat Valenciana


Sumari del DOGV 3741, del 03-05-2000 (2000/3152)

Expedient número PL03/2000. Adjudicació de la publicitat de les proves de la Junta Qualificadora de Coneixements de Valencià. Convocatòria de l'any 2000.
---------------------------------------------------------------------------------------------------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/3152


Data del document
:   13-04-2000

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

 Descriptors 

:   * publicitat
    * examen
    * llengua regional

Expedient número PL03/2000. Adjudicació de la publicitat de les proves de la Junta Qualificadora de Coneixements de Valencià. Convocatòria de l'any 2000. [2000/X3152]
  
1. Entitat adjudicadora
  
a) Organisme: Conselleria de Cultura, Educació i Ciència.
  
b) Dependència que tramita l'expedient: Direcció General d'Ordenació i Innovació Educativa i Política Lingüística, Servei d'Ús Oficial i Acreditació de Coneixements de Valencià.
  
c) Número d'expedient: PL03/2000.
  
2. Objecte del contracte
  
a) Tipus de contracte: servicis.
  
b) Descripció de l'objecte: publicitat de les proves de la Junta Qualificadora de Coneixements de Valencià. Convocatòria de l'any 2000.
  
c) Lot: no hi ha lots.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 3.706, del dia 10 de març de 2000.
  
3. Tramitació, procediment i forma d'adjudicació.
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 7.000.000 pessetes (42.070,85 euros).
  
5. Adjudicació
  
a) Data: 13 d'abril de 2000.
  
b) Contractista: Enerca, SL, Deperfil.
  
c) Nacionalitat: espanyola.
  
d) Import d'adjudicació: sis milions tres-centes cinquanta-una mil sis-centes seixanta-quatre pessetes (6.351.664 PTA) (38.174,27 euros).